മഴയില് കെ.എസ്.ആര്.ടി.സി. ഡിപ്പോയ്ക്ക് ഇരട്ടി ദുരിതം എരുമേലി: മഴ പെയ്താല് കെ. എസ്. ആര്. ടി. സി ഡിപ്പോയ്ക്ക് ഇരട്ടി ദുരിതം. ഇന്നലെ പെയ്ത ശക്തമായ മഴയിലാണ് എരുമേലി കെ.എസ്.ആര്.ടി. സി. ഡിപ്പോയില് വെള്ളം കയറിയത്. തോടിന്റെ കരയില് താഴ്ന്ന പ്രദേശത്താണ് കെ.എസ്. ആര്.ടി.സി. ഡിപ്പോ. കഴിഞ്ഞ ദിവസത്തെ പ്രളയത്തില് വെള്ളം കയറി മൂന്നു ബസുകളും ജീവനക്കാരുടെ മുപ്പതോളം ബൈക്കുകളും കാറുകളും നശിച്ചിരുന്നു. ഓഫീസിലെ കമ്ബ്യൂട്ടര്, റാക്ക്, രജിസ്റ്റര്, ടിക്കറ്റുകള് ഉള്പ്പെടെ നശിച്ചു. മെക്കാനിക് വിഭാഗത്തിലും കേടുപാടുകള് സംഭവിച്ചു. ജീവനക്കാര് ചേര്ന്നാണ് ശുചീകരണം നടത്തിയത്. തകരാറിലായ ബസുകളും പണികള് തീര്ത്തുവരികയായിരുന്നു. ഇതിനിടയിലാണ് വീണ്ടും വെള്ളം കയറിയത്. ജലനിരപ്പ് ഉയരുമ്ബോള് ജീവനക്കാര് വാഹനങ്ങളും രിജിസ്റ്ററുകളും എടുത്തു കൊണ്ട് ഓടേണ്ട അവസ്ഥയിലാണ്. സമീപത്തുള്ള കടകളിലാണ് മൊബൈല് ഫോണും വസ്ത്രങ്ങളും ഉള്പ്പെടെ സൂക്ഷിച്ചത്. യൂത്ത്കോണ്ഗ്രസ്, ഡി. വൈ. എഫ്. ഐ. പ്രവര്ത്തകര് ജീവനക്കാരുടെ ദുരിതം കണ്ട് സഹായത്തിന് ഓടിയെത്തി. ഇവര് ചേര്ന്ന് കമ്ബ്യൂട്ടറുകളും ജീവനക്കാരുടെ വാഹനങ്ങളും ഉള്പ്പെടെ മാറ്റിയതിനാല് നാശനഷ്ടങ്ങള് ഉണ്ടായില്ല. തോട്ടില് വെള്ളം ഉയരുന്നതോടെ കെ. എസ്. ആര്. ടി. സി. ഡിപ്പോയില് വെള്ളം കയറുന്നത് ദുരിതമായി മാറുകയാണ്. കഴിഞ്ഞ പ്രളയത്തില് തോടിന്റെ സംരക്ഷണഭിത്തിയും ശൗചാലയത്തിന്റെ പിന്വശവും തകര്ന്നു.